open-index/open-wikipedia-markdown huggingface dataset:
Lučeni nõgu

**Lučeni nõgu** (ka **Lučeneci nõgu**, slovaki keeles *Lučenská kotlina*) on maastikuregioon Slovakkia keskosas, mis on osa Lääne-Karpaatidest ja ühtlasi on see ka keskmine osa Lõuna-Slovaki nõost. Loodest piiravad seda Ostrôžky ja Revúca kõrgustik, sellest idas asub Rimava nõgu, läänes Ipeľi nõgu. Nõost lõunasse jääb Cerová kõrgustik. 

Nõgu asub Slovakkia ja Ungari piiril, seal voolavad kahe maa piirijõgi Ipoly ja Sajó. Madalaim koht asub Sajó jõe ääres (152 m). Nõos asuvad Lučeneci, Fiľakovo ja Poltári linnad.

Nõkku jäävad Dálovský močiari ja Hrabovo looduskaitsealad ning Volavčia kolónia ja Pod šťavicou kaitsealad.

## Viited
Rimava nõgu

**Rimava nõgu** (slovaki keeles *Rimavská kotlina*) on maastikuregioon Slovakkia keskosas, mis on osa Lääne-Karpaatidest ja ühtlasi on see ka idapoolne osa Lõuna-Slovaki nõost. Põhjast piiravad seda Slovaki karst ja Revúca kõrgustik, sellest läänes asub Lučeni nõgu, idas Bodva küngastik.

Václav Král eristab Rimava nõgu laiemalt, arvates selle osaks ka Bodva küngastiku läänepoolsed alad. 

Nõos voolavad Rimava, Blh ja Sajó. Pinnase moodustavad valdavalt liiv ja savi. Madalaim koht asub Sajó jõe ääres (152 m). Nõos asuvad Tornaľa ja Rimavská Sobota linnad.

Nõkku jäävad Kurinecká dubina, Ťahani ja Horný Červený lesi looduskaitsealad ja Hrabovo looduskaitsealad ning Martinovská nádrži kaitseala. Loodusmälestistest on kaitse all Muráňi alang ja Meliata profiil.

## Viited
Arronet

**Arronet** , ka **Arroneet** (vene keeles *Арронет*) on Liivimaalt pärit aadlisuguvõsa.

## Arronetid rüütelkonna matriklis
Suguvõsa võeti Eestimaa rüütelkonna matriklisse alles pärast seda kui rüütelkond oli oma avalik-õigusliku rolli juba minetanud. 1933. aastal immatrikuleeriti endine Jädivere mõisnik Maximilian (Max) Richard von Arronet (1878−1976). Tema vennapoeg Georg Eduard Carlotto von Arronet (1901−1983) võeti rüütelkonda 2. mail 1970. Arronetid kirjutati 6. septembril (vkj) 1886. aastal Peterburi kubermangu aadlisuguvõsaraamatusse.

## Suguvõsa liikmeid
*Johann von Arronet (1824−1907), tõeline riiginõunik, ülemõpetaja, Peterburi Anna kooli direktori abi
*Georg Johann von Arronet (1860−1914), tõeline riiginõunik, matemaatikakandidaat, põllumees
*Henri Louis (Heinrich) von Arronet (1862−1923), tõeline riiginõunik, meditsiinidoktor, Haapsalu spaa juhataja
*Walter Philipp von Arronet (1876−1963), teedeinsener, Riia Polütehnikumi dotsent
*Georg Heinrich von Arronet (1913−?), meditsiinidoktor, dotsent

## Arroneti suguvõsa mõisavaldused
*Eestimaa:
**Jädivere (*Jeddifer*) (1917−1919, jäänukmõis kuni 1933)
*Kuramaa:
**Lielapgulde (*Groß-Abgulden*) (1860ndad, pandivaldus)
*Peterburi kubermang:
**Olgino (XIX−XX sajand)
*Pihkva kubermang:
**Ljumašovo (XIX sajandil)

## Viited

## Kirjandus
**Genealogisches Handbuch des Adels*. Adelige Häuser B. Bd VII. Limburg an der Lahn: C. A. Starke Verlag, 1965. Lk 1-7.
**Genealogisches Handbuch des Adels*. Adelslexikon. Bd I. Limburg an der Lahn: C. A. Starke Verlag, 1972. Lk 129.

## Välislingid
*Arroneti suguvõsa aadlivapp saidil gerbovnik.ru
Sarajas

**Sarajas** (Võru murdes ka *sarrai*) oli katuskuhi, mille neljale nurgapostile toetuvat katust sai postikinnituste abil üles- või allapoole liigutada.

See ehitati enamasti heinamaale heinte säilitamiseks ja kaitsmiseks sademete eest. Oli 18. sajandist kuni 20. sajandi keskpaigani mõningal määral kasutusel Lõuna-Eestis, harvem ka mujal. Rohkem tuntud oli Lätis ja Leedus, Loode-Venemaal, vähem Euroopas. 

## Vaata ka
*Rõuk
*Aun
*Kärbis
*Rõuguredel
*Hakk
*Naber
*Saad
 
## Viited
Good Morning America

**Good Morning America** (GMA) on USA telekanali ABC hommikutelevisiooniprogramm. Esimene saade toimus 1975. aasta 3. novembril, 1993. aasta 3. jaanuarist hakkas saade toimuma ka nädalavahetustel (pühapäeviti, Sunday Editioni nime all). Viimane otsustati küll 1999. aastal katkestada, kuid juba 2004. aasta 4. septembrist hakkas saade taas nädalavahetustel ilmuma, sel korral aga nii laupäeval kui ka pühapäeval.

Argipäeviti kestab saade kaks tundi, kella 7 hommikul kuni kella 9ni. Otsesaadet saab näha USA idaranniku ajatsoonis (Eastern Time), kuid salvestatud otsesaadet näidatakse samadel aegadel ka teistes USA ajatsoonides. Nädalavahetuse päevadel on saade ühe tunni pikkune ning see jõuab ABC saatejaamast eetrisse kell 7 hommikul. Nädalavahetuse saate puhul esineb rohkem olukordi, kus saade võib riigi eri osades jõuda vaatajateni eri aegadel, sellisel juhul täiendatakse saate uudisteosa vastavalt vajadusele.

Good Morning America on alates 2012. aasta suvest USA kõige vaadatum hommikuprogramm . Lisaks sellele on saade kolm korda võitnud Daytime Emmy Awardi "väljapaistva hommikuprogrammi" kategoorias, jagades auhinda 2007. aastal Todayga ning võites selle 2008. ja 2009. aastal.

## Viited
Wiiralt

**Wiiralt** on 2019. aasta sügisest Tallinnas tegutsev Eesti rokkansambel, kelle muusikas on selgelt äratuntav Nashville'i kõlapilt.

Kuueliikmeline ansambel on andnud välja kaks albumit – esimene, "Tulivesi", 2020. aasta alguses ning teine, vähktõve ja sellega ümbritsetud emotsioone lahkav "Lill on iga inime" sama aasta novembris. "Tulivesi" oli edetabelis 8 nädalat. Kõrgeim koht teine, edestades Tanel Padari "Tartust Pariis" ja Ott Leplandi "Kõik, mis hea".

## Wiiralt ja Eesti Laul
Kolmel järjestikusel aastal on Wiiralt jõudnud Eurovisiooni lauluvõistluse Eesti eelvoor võistlusele: 

Wiiralt "Tuuled" (Martin Saaremägi, Pat Lyons/Martin Saaremägi) osales Eesti Laul 2021 konkursi poolfinaalis.

Wiiralt "Kuradile" (Martin Saaremägi, Hendrik Sal-Saller/Martin Saaremägi) osales Eesti Laul 2022 konkursil. 

Wiiralt "Salalik" (Martin Saaremägi, Vahur Krautman/Martin Saaremägi) osaleb Eesti Laul 2023 poolfinaalis.

## Looming
### Albumid

* "Tulivesi" – 14. jaanuar 2020
* "Lill on iga inime" – 20. november 2020
*"Live" – 30. juuli 2021
*"Tõde ja õigus" – 11. juuli 2024
*"Mees su mäng on mängitud" – 12. juuli 2024

### Singlid

* "Must" – oktoober 2019; M. Saaremägi (YouTube)
* "Tulivesi" – oktoober 2019; M. Saaremägi (YouTube)
* "Salaja" – detsember 2019; M. Saaremägi, H. Laks (YouTube)
* "Väga hea tüdruku väga halb näide" – jaanuar 2020; M. Saaremägi (YouTube)
* "Näita mulle teed" – jaanuar 2020; M. Saaremägi, S. Nõmmistu (YouTube)
* "Mööda maad" – oktoober 2020; V. Krautman, M. Saaremägi (YouTube)
* "Haara käest" – november 2020; V. Krautman, M. Saaremägi (YouTube)
* "Tuuled" – detsember 2020; M. Saaremägi, P. Lyons (YouTube)
* "Tule õeke" – detsember 2020; E. Lillepea (YouTube)
* "Mees su mäng on mängitud" – veebruar 2021; V. Krautman, J. Sang (Youtube)
* "Kastanpruunid silmad" – aprill 2023; H. Sal-Saller, M. Saaremägi (YouTube)
* "Kaberneeme sauvignon" – juuni 2024; L. Antsov, M. Saaremägi (YouTube)
* "Lihtsad asjad" – juuni 2025; M. Saaremägi (YouTube)

## Koosseis
Ansamblisse kuuluvad:

* Jaanus Saago – laul, kitarr
* Rauno Murakas – basskitarr
* Martin Saaremägi – kitarr, banjo
* Sander Nõmmistu – kitarr, dobro
* Sven Seinpere – trummid, percussion

## Viited

## Välislingid

* Wiiralt @ Instagram
* Wiiralt @ Facebook
* Wiiralt @ YouTube
* Wiiralti koduleht

;* Meedias

* Terevisioon: Ansambel Wiiralt – ERR, november 2020
* Ansambel Wiiralt pühendas värske albumi vähiravifondi "Kingitud elu" toetuseks – Sky Media, oktoober 2020
*Ansambel Wiiralt annetab kogu uue albumi tulu heategevuseks – Raadio Elmar, oktoober 2020
* Ansambel Wiiralt kingib uue albumi müügi- ja kontserditulud vähiravifondile – TV3, oktoober 2020
* Wiiralt avaldas oma versiooni Henry Laksi loost "Salaja" – ERR, detsember 2019
*Ansambel Wiiralt tegi raadiole Elmar südamliku kingituse! – Raadio Elmar, detsember 2019
Vassili Beljajev

**Vassili Beljajev** (vene keeles *Василий Николаевич Беляев*; 9. jaanuar 1903 Moskva – 19. mai 1967 Moskva) oli Nõukogude Vene dokumentalist, paljude propagandafilmide režissöör ja operaator. Vene NFSV teeneline kunstnik (1964). Viiekordne Stalini preemia laureaat (1941, 1943, 1946, 1949, 1951) .

## Elulugu
Vassili Beljajev sündis 9. jaanuaril 1903 (vkj 27. detsembril 1902) Moskvas teenistuja perekonnas. Pärast Moskva Maali-, Raid- ja Ehituskunstikooli (МУЖВЗ) lõpetamist 1919. aastal teenis ta aega Punaarmees . 

1922. aastast töötas filmitiitrite kunstnikuna filmistuudiotes Goskino ja Kultkino. 1923. aastast alates operaatori assistent stuudios Gosvojekino ning üks esimesi õppijaid Ülevenemaalise Riikliku Kinematograafia Ülikooli filmioperaatorite teaduskonnas. Pärast selle lõpetamist 1925. aastal töötas operaatorina Saratovis asunud Proletkino stuudios.

Alates 1928. aastast töötas Beljajev kinokroonika operaatorina filmistuudio Lenfilm eelkäijas Sovkino (aastast 1932. aastast Leningradi kinokroonikastuudio). Aastast 1933 kuni jaanuarini 1942 töötas ta samas režissöör-operaatorina .

II maailmasõja ajal teenis Beljajev NSVL merelaevastikus rindekroonika filmigrupi juhina. Alates juulist 1944 oli ta Musta mere laevastiku filmigrupi juht .

1946. aasta märtsist 1964. aastani töötas üleliidulises kroonika-, dokumentaal- ja õppefilmide stuudios (ЦСДФ) režissöörina. Osalenud kinoperioodika, sealhulgas sarjade "Teadus ja tehnika", "Sojuzkinožurnal", "Nõukogude kunst", "NSV Liit täna" jms filmimisel. .

NLKP liige 1941. aastast , NSV Liidu Kinematografistide Liidu liige1957. aastast. .

Suri 19. mail 1967 Moskvas ja maeti Vostrjakovo kalmistule.

## Valik filme

### Operaator

* "Nõukogude vägede ja sõjalaevastiku laevade saabumine Eestisse" (1939)

### Režissöör

* Mongoolia (1935)
* 100 aastat Kalevalat (1935)
* Pidu tundras (1936)
* Sotsialismi võidumarss (1936)
* Pidu tundras (1937)
* Mannerheimi liin (1940)
*Rahva tahe (1940)
* Eestimaa (1941)
* Musta mere laevastiku mereväelased (Черноморцы) (1942)
* Lahing Sevastoopoli pärast (1944)
* Budapest (1945)
* Berliini kohale on heisatud võidulipp (1945)
* Võiduparaad (1945)
* Rumeenia (1947)
* Vladimir Ilitš Lenin (1948, ühtlasi ka stsenarist)
* Uus Tšehhoslovakkia (1949)
* Stalini 70. sünnipäeva tähistamine (1950)
* Kohus Ameerika spiooni üle (1955)
* Krimm (1958)
* Canterbury arhipiiskop Moskvas (1961)
* Brežnevi visiit Jugoslaaviasse (1962)
* Kongo parlamendisaadikud NSV Liidus) (1963)

## Tunnustus

* 1940 - Punalipu orden filmi "Mannerheimi liin" eest (1940)
* 1942 - Punatähe orden Musta mere laevastiku lahingutegevuse filmimise eest
* 1941 - Stalini preemia teine järk filmi "Mannerheimi liin" eest
* 1943 Stalini preemia teise järk filmi "Musta mere laevastiku mereväelased" ("*Черноморцы*") eest
* 1946 Stalini preemia teine järk filmi "Rahvatasujad" ("*Народные мстители*") eest 
* 1949 Stalini preemia esimene järk filmi "Vladimir Iljitš Lenin" eest
* 1951 Stalini preemia teine järk filmi "Uus Tšehhoslovakkia" eest 

## Viited

## Välislingid
* Beljajev Vassili Nikolajevitš // Kino ajalugu
* Beljajev Vassili Nikolajevitš // Entsüklopeediline projekt "Isiksused"
Juanfran

**Juan Francisco Torres Belén** (sündinud 9. jaanuaril 1985 Crevillentis) on endine Hispaania jalgpallur (paremkaitsja).

Ta alustas klubikarjääri Madridi Realis. Klubi põhimeeskonnas debüteeris ta 24. jaanuaril 2004 mängus Villarreali vastu. Hooajal 2005–2006 mängis ta laenul teises Hispaania kõrgliiga klubis, Espanyolis.

2006. aastal sõlmis ta lepingu Osasunaga, mille meeskonnas mängis ta Hispaania kõrgliigas kuni 2011. aastani.

2011. aasta jaanuaris sõlmis Juanfran lepingu Madridi Atléticoga. Hooajal 2013–14 tuli ta klubiga Hispaania meistriks. Samal hooajal valiti ta Hispaania kõrgliiga sümboolsesse koosseisu. Lisaks võitis ta klubiga kaks korda UEFA Euroopa Liiga, kaks korda UEFA Superkarika ning korra Hispaania karika ja superkarika.

2019. aasta augustis sõlmis ta lepingu Brasiilia kõrgliigaklubiga São Paulo. Ta sai teiseks Hispaania mängijaks ja alates 1967. aastast esimeseks eurooplaseks, kes on klubis mänginud. Ta mängis seal kaks aastat, kuni lõpetas profikarjääri jalgpallurina.

2003. aastal võitis Juanfran Hispaania kuni 20-aastaste koondisega juunioride maailmameistrivõistlustel hõbemedali. Aasta hiljem tuli ta Hispaania kuni 19-aastaste koondisega omavanuste Euroopa meistriks. Hispaania jalgpallikoondises mängis ta aastatel 2012–2016. Koondisekarjääri ainsa värava lõi ta 16. novembril 2013 sõprusmängus Ekvatoriaal-Guinea vastu. 2012. aastal tuli ta Hispaania koondisega Euroopa meistriks. Lisaks kuulus ta Hispaania koondisse veel ka 2014. aasta maailmameistrivõistlustel ja 2016. aasta Euroopa meistrivõistlustel.

## Saavutused
;Espanyol
*Copa del Rey: 2005–06
;Madridi Atlético
*La Liga: 2013–14
*Copa del Rey: 2012–13
*Supercopa de España: 2014
*UEFA Euroopa Liiga: 2011–12, 2017–18
*UEFA Superkarikas: 2012, 2018
*UEFA Meistrite Liiga: Teine koht 2013–14, 2015–16

## Viited

## Välislingid
Lego Star Wars: The Skywalker Saga

**Lego Star Wars: The Skywalker Saga** on Lego-teemaline seiklusmärul, mis ilmus 2022. aastal Microsoft Windows-ile, Nintendo Switchile , PlayStation 4-le, PlayStation 5-le, Xbox One-ile ja Xbox Series X / S-le. Mäng on loodud George Lucase "Star Warsi" filmisaaga põhjal.

Mängus näidatakse kõiki üheksa Skywalker Saga filmi, umbes 500 mängitavat tähemärki ja 25 mängitavat planeeti.

Erinevalt teistest Lego Star Wars videomängudest kasutab see mäng nn Avatud maailma süsteem, st mängija saab valida ajastu ja planeedid, mida mängida. Iga ajastu planeetidel on aga kokku viis erinevat ülesande osa, mille mängija saab täita soovitud järjekorras.
Eestimaa (film)

**"Eestimaa"** (venekeelne pealkiri *"Эстонская земля"*) on pärast Eesti okupeerimist 1941. aastal valminud 50 minuti pikkune propagandafilm. Filmi režissöör ja stsenarist on Vassili Beljajev. 

## Filmi saamislugu
Jaanuaris 1939 lubab Eesti Vabariigi Valitsus Välisministeeriumil tellida Eesti Kultuurfilmilt võõrkeelse propagandafilmi levitamiseks Prantsusmaal, Rootsis, Saksa- ja Inglismaal. Alla on kirjutanud peaministri asetäitja Artur Tupits, majandusminister Leo Sepp ja riigisekretär Karl Terras.

Mais 1939 valmib filmi käsikirja esialgne kavand. 1939. aasta suve jooksul täpsustatakse tegijate ja tellijate vahel filmi sisu ja toimuvad võtted. 

Märtsis 1940 teatab Eesti Kultuurfilm, et ministeeriumiga on kokku lepitud filmi pildilises koostises, peagi teostatakse heliline osa ning film antakse valmina üle 30. aprilliks 1940. Filmistuudiost mitte sõltuvatel asjaoludel tekkis filmi valmimisel aga viivitus: sõjaolude tõttu jõudis filmi ilmutamismasin kohale mitu kuud hiljem ja oli puudus toorfilmist.

Juunis 1940 Eesti okupeeritakse, Eesti Kultuurfilm riigistatakse ja filmi tootmisse kaasatakse Leningradi Kinokroonika Stuudio töötajad. Selle tagajärjel saab umbes 20 minuti pikkusest Eestit tutvustavast filmist Vassili Beljajevi käe all ligi 50-minutiline räige nõukogude propagandafilm. Algne režissöör Juhan Kuslap taandatakse režissööri assistendiks. 

Film esilinastub märtsis 1941. 

## Sisukokkuvõte
Eesti rahva saatust tutvustav film näitab eestlaste elu läbi mitme ajajärgu. Kodanlikust Eestist antakse pilt, milles vastandub rasket tööd tegev lihtne inimene ja jõudeaega nautiv kodanlane. Järgneb Punaarmee sisenemine riiki ja 1940. aasta juunipööre. Uusmaasaajatele jagatakse maad, õpitakse kommunistliku partei ajalugu, tehakse teadust ja puhatakse. Venekeelne diktoritekst aitab nähtavat "õigesti" mõista. 

Väidetavalt oli filmist olemas ka eestikeelne versioon, aga Eesti Filmiarhiivis seda ei ole. 

## Tegijad

* Vassili Beljajev (režissöör ja stsenarist)
* Juhan Kuslap (režissööri assistent)
* Jefim Utšitel (operaator)
* Konstantin Märska, Tarmo Meristu, Vladimir Parvel, Vladimir Sumkin (II operaatorid)
* Villem Reimann (helilooja)
* Johannes Vares-Barbarus (konsultant)

## Tootjad

* Eesti Kultuurfilm
* Leningradi Kinokroonika Stuudio (NSVL)
* Kinokroonika Eesti Stuudio

## Esilinastused

* 1941 märts, kino Gloria Palace, Tallinn
* 1941 märts, Leningrad, NSVL
* 1941 märts, Moskva, NSVL

## Viited
Juhan Kuslap

**Juhan Kuslap** (11. juuni 1910 Laiuse vald, Tartumaa – 6. september 1990 Stockholm, Rootsi) oli Eesti kinokroonika režissöör ja filmioperaator. 

Kuslap lõpetas 1928. aastal Hugo Treffneri gümnaasiumi ja selle järel reservlipnikuna Sõjakooli. Õppis Tartu ülikooli usuteaduskonnas ja õigusteaduskonnas. Kuslap kuulus EÜS Põhjalasse. 

1934. aastal asus tööle stuudios Eesti Kultuurfilm produktsioonijuhatajana, kus tema põhitööks oli Eesti nädalaringvaate tegemine, mida näidati kinodes. 

Kuslapile määrati stipendium ja ta täiendas end filmi alal Berliinis, Pariisis, Helsingis ja Moskvas. Seoses tööga filmikroonikas nägi ja jäädvustas Kuslap sündmusi Eesti okupeerimisel 1940. aastal. Ta on rääkinud sellest ajast Eesti Televisiooni saatesarjas "Ülemere meenutusi" (1989).  

Saksa okupatsiooni ajal 1942–1943 töötas Ostlandfilmi korrespondendina Tallinnas. 

Juhan Kuslap põgenes 1944. aastal Rootsi, kus töötas 1946–1965 Filmlaboris negatiivide ilmutaja ja valgusmäärajana. 

## Filme
(Mittetäielik loetelu) 

* "Vabadusristi vendade XV aastapäeva pidustused Tallinnas" (1934, režissöör)
* "XI üldlaulupidu" (1938, režissöör)
* "Eesti linnu - Türi" (1938, režissöör)
* "Eesti linnu - Paide" (1938, režissöör)
* "Eesti linnu - Mustvee" (1939, režissöör)
* "Eesti Vabariigi 21. aastapäeva paraad Tallinnas" (1939, režissöör)
* "Au langenuile" (1939, režissöör)
* "Traktorid põllutööle!" (1940, režissöör, operaator)
* "Filmikaameraga mööda Eestit. Kinokroonika Tallinna stuudio žurnaalid nr 11, 14, 19, 22, (1941)
* "Eestimaa" (1941, režissööri assistent)

## Viited


## Välislingid
* "Ülemere meenutusi" 1–8. Saatesari ERR arhiivis (salvestatud 1989)
* Jaak Lõhmus "Vastab Juhan Kuslap" ''Teater. Muusika. Kino'' 8/1989, lk 3
Mihkel Uba

**Mihkel Uba** (sündinud 7. mail 1983 Võrus) on eesti basskitarrist, fotograaf ja animaator.

## Haridus
Mihkel Uba on lõpetanud Tartu Tamme Gümnaasiumi 2001. aastal.

## Töö ja looming
### Muusikaline tegevus
Ta mängis basskitarri ansamblis Wiiralt aastatel 2019–2021. Ta oli nüüdseks tegevuse lõpetanud rokkbändide Revolver ja Helena Nova (lauljana) üks asutajaliikmeid. Ta on mänginud ka sellistes kollektiivides nagu Triin Niitoja & John4, Moonraker ja Spucatum Tauri.

### Tegevus foto- ja videograafina
Foto- ja videograafina on ta jäädvustanud selliseid Eesti avaliku elu tegelasi nagu Tõnis Niinemets, Tanel Padar, Ott Lepland, Jan Uuspõld, Peeter Oja, Kristjan Lüüs, Ott Sepp, Tõnis Mägi, Ivo Linna jpt.

Uba on aidanud kaasa mitme püstijalakomöödia lavale toomisele teatris Point (Karl Kermese eestvedamisel): seal on kasutatud tema Uba foto- ja videotööd plakatite, reklaammaterjalide, lavakujunduselementide ja muude detailide näol (Tõnis Niinemetsa "The Kid", "Homme on täna!", "Ämbrisse astumise ajastu"; Kristjan Lüüsi "Olla või ohkida?"; Jan Uuspõllu "Vanaisa", Ott Sepa "Suur rõõm väikestest asjades" ja "Ott Sepp tõuseb üles!" jpt).

Tema kaameratööd on kasutatud mitme muusikaesitaja reklaamides ja/või plaadikujunduses, näiteks Ott Leplandi (sh kogu albumikujundus "Laulan ma sind", 2011), Tanel Padari & The Suni, Revalsi, Nevesise, Revolveri jpt omades.

Mihkel Uba on loonud muusikavideoid (või aidanud kaasa nende tegemisel) nii mõnelegi kohaliku tähtsusega artistile: "Deliirium", "Ärge jookske" ja "Kõik mu sõbrad on surnud" ansamblile Revolver; "Mul on sõpru", "Kirjad ääremaalt", "Jumal elab pealinnas" ja "Jõuluks koju" ansamblile Revals, "Su ema günekoloog (feat. Genka)", "Viis / Ülemisele korrusele", "Topeltmorda (feat. Chalice)" ja "7707" artistile 5Loops, "Kalle Luunjast" ansamblile S.E.K.S. jne.

## Välislingid
* Kodustatud roninastik peremeest ei pelga Loodusesõber, jaanuar 2012
Viimsi tänavate loend

''Siin on loetletud tähestikulises järjekorras Viimsi tänavaid ja muid aadressikohti, samuti muid väikekohanimesid.

## A
*Aiandi põik
*Aiandi tee
*Alpikanni tee
*Amarüllise tee
*Asalea tee
*Astilbe tee
*Astri põik
*Astri
*Astriõie tee

## B
*Begoonia tee

## D
*Daalia tee

## G
*Gerbera tee

## H
*Halli tee
*Heldri
*Hämariku

## I
*Iirise tee

## J
*Jasmiini põik
*Jasmiini tee
*J. Laidoneri tee

## K
*Kaluri
*Kannikese tee
*Karulaugu tee
*Käärti

## L
*Levkoi tee
*Liblika tee
*Liilia tee

## M
*M. Laidoneri tee
*Metsakasti
*Mooni tee
*Mõisa
*Mõisniku tee
*Männi

## N
*Nartsissi põik
*Nartsissi tee
*Nelgi põik
*Nelgi tee
*Nurme
*Nurme põik

## P
*Paevälja tee
*Paju tee
*Pargi põik
*Pargi tee
*Pojengi tee
*Priimula tee
*Pääsusilma

## R
*Rabalille tee
*Randvere
*Rohuneeme
*Roosi tee

## S
*Soosepa tee
*Suur-Gerbera tee
*Suur-Kaare tee
*Sõstra

## T
*Tammepõllu
*Tammeõue tee
*Tare tee
*Tiigi tee
*Tulbi tee
*Tulbiaia tee
*Tulbiõie tee
*Tulika tee

## V
*Vahtra
*Varju
*Vehema tee
*Viama tee
*Videviku
*Vikerkaare tee
*Väike-Sepa

## Õ
*Õisiku

## Välislingid
*Aadressiandmete infosüsteemi avalik teenus
Lill on iga inime

**„Lill on iga inime“** on Eesti rokkansambli Wiiralt teine stuudioalbum.

Plaat ilmus 20. novembril 2020.   

Plaat räägib vähiga võitlusest ning kogu plaadi ja selle esitluste tulu läks Vähiravifondile „Kingitud elu“.  

## Salvestus
Plaat on salvestatud kahes osas. 2020. aasta kevadel ja sügisel, koroonapandeemia esimese ja teise laine ajal. 

Plaadil teevad kaasa:

Wiiralt: Marta Arula, Vahur Krautman, Martin Saaremägi, Sander Nõmmistu, Mihkel Uba, Hans Kristjan Pikani, Siim Türnpuu. 

Segakoor Noorus Maarja Helstein juhtimisel, koori seaded kirjutas Maarja Helstein. 

Nick Banks (The Human League) klahvpillidel

Ray Legere viiulil

Patrick Lyons (Colter Wall, Cody Jinks) pedal steel’il. 

Helipildi poolest jäi bänd oma Nashville soundile kindlaks. Mix ja master tulid Nashville'ist Skyler Taylori käe alt nii nagu ka bändi esimene album „Tulivesi“. 

## Taustast
Olles kaotanud mitmeid lähedasi, sõpru ja tuttavaid vähile, otsustas bänd kirjutada plaadi just sel teemal. Plaat oli algselt planeeritud 4-loolise EP’na aga võttis kiiresti albumi kuju.

Eesmärk oli kirjutada ühe vähi lugu algusest lõpuni. Hetkest kui inimene tunneb, et midagi on valesti aga ei tea veel, mis. Diagnoos, ravi, soov lähedasi säästa, valuvaigistid, depressioon, surm. 

Avaloo „Ärge jookske“ algse versiooni salvestas ansambel Revolver 2011. aastal filmi „Täitsa lõpp“, mille peaosas Lenna Kuurmaa, soundtracki jaoks. Autorid Martin Saaremägi ja Super Hot Cosmos Blues Bandist ja Nevesisest tuntud Janno Reim. Kaasa teeb segakoor Noorus ja Kanada bluegrass viiuldaja Ray Legre.

Vahur Krautmani „Helde andja“ tekst on kirjutatud aastal 1965 ja ilmus Betti Alveri kogumikus „Tähetund“. Martin Saaremägi viisistatud albumi nimiloo „Lill on iga inime“ teksti on kirjutanud 1920. aastail Ernst Enno ja seda kasutatakse tihti leinaluulena matustel. Nii ka 1932. aastal Mary Elizabeth Frye kirjutatud „Do not stand at my grave and weep“.

Plaadil on ka 2 instrumentaallugu: „Morfiin“ ja „Minut“.

## Kujundus
Plaadi kujunduse taga on fotograaf ja kunstnik Maris Savik. Plaadi pildid ja kirjad on kõik käsitsi joonistatud ning kirjutatud. Plaat ilmus digisleeve kujul.

## Lood
Fidesz

**Fidesz – Ungari Kodanike Liit** (ungari keeles *Fidesz – Magyar Polgári Szövetség*) on Ungari rahvuskonservatiivne, parempoolne partei.

Erakond asutati 1988. aastal liberaalse noorteorganisatsioonina, mis vastandus võimulolevatele kommunistidele. Fideszi võimuaeg algas, kui 2010. aasta valimistel võideti valimisliidus Kristlik-Demokraatliku Rahvaparteiga parlamendis häälteenamus. Parlamendienamus suudeti säilitada ka 2014. ja 2018. aastal.

Fideszil on häälteenamus ka kõigi 19 komitaadis ning 23-st komitaadi õigusega linnast 10-s. Budapesti assamblees on partei opositsioonis. Fideszi juht on palju aastaid olnud Viktor Orbán.

## Viited

## Välislingid
*Fidesz – Ungari Kodanike Liit koduleht (ungari keeles)
*Fideszi ajalugu (inglise keeles)
*Hungary's PM calls confidence vote (inglise keeles)
Põlva tänavate loend

''Siin on loetletud tähestikulises järjekorras Põlva tänavaid ja muid aadressikohti, samuti muid väikekohanimesid.

## A
*Aasa

## E
*Energia

## F
*F.Tuglase

## J
*Jaama
*J.Käisi
*Järve

## K
*Kaasiku põik
*Kaasiku
*Kalda
*Kase
*Kastani
*Kesa
*Kesk
*Kirsi
*Kuuse

## L
*Lao põik
*Lao
*Lille
*Lina

## M
*Maarja
*Mammaste
*Metsa
*Mäe
*Männi

## N
*Niidu
*Nurme

## O
*Oja
*Oru

## P
*Pihlaka
*Piiri
*Puuri tee
*Põllu
*Pärna
*Pärnaõie

## R
*Raudtee
*Ringtee
*Roosi
*Rähni

## S
*Savi
*Salu põik
*Salu
*Sireli

## T
*Tehnika põik
*Tehnika
*Toome
*Toominga
*Tööstuse

## U
*Uus

## V
*Vabriku põik
*Vabriku
*Vahtra
*Vallamaja
*Võru
## Välislingid
*Põlva tn register
*Aadressiandmete infosüsteemi avalik teenus
Martin Saaremägi

**Martin "Kid" Saaremägi** (sündinud 23. veebruaril 1981 Tallinnas) on eesti laulukirjutaja, muusik ja produtsent.

On olnud tegev ansamblites Wiiralt, Revals, Triin Niitoja & John4, Revolver, HND, Brides in Bloom, High’n’Dry. 

Teinud koostööd muusiku ja/või autorina artistidega nagu Vanemuise Sümfooniaorkester (dirigent Tarmo Leinatamm), segakoor Noorus (dirigent Maarja Helstein), Tanel Padar & The Sun, Ivo Linna, Liis Lemsalu, Ott Lepland, Hendrik Sal-Saller, Jaagup Kreem, Genka, Tommyboy, Cool D, Triin Niitoja, Karl-Erik Taukar, Tõnu Timm, Vanilla Ninja, Dead Furies, Tallinn Daggers ja paljude teistega. 

Salvestanud koos Grammy võitjatega nagu Brent Mason (Shania Twain, Alan Jackson, Zac Brown Band, Blake Shelton, Neil Diamond), Hubert Payne (Little Big Town, Keb Mo, Adam Lambert), Laur Joamets (Sturgill Simpson). Lisaks salvestanud koos muusikutega nagu Patrick Lyons (Colter Wall, Cody Jinks), Kelby Ray (The Cadillac Three), Eddy Dunlap (Luke Bryan, Jon Pardi, Clay Walker),  Adam Cunningham (USA The Voice finalist), Ryan Whyte Maloney (USA The Voice finalist), Joei Fulco (USA The Voice finalist), DK Revelle (Jetboy), Kelly Fauth (Coheed & Cambria), Brandon Davies (Enrique Iglesias, Aaron Currie (Josh Turner), Leonard Wolf (Vince Gill, Garth Brooks, Don Everly), Ray Legere, Toby Wilson, Claudio Tristano, Nick Banks (The Human League), James Mitchell (Willie Nelson. Alison Krauss), Colton Thomas, Mike Harris (Chris Stapleton).

Tema muusikat on kasutatud filmides „Seenelkäik“, „Polaarpoiss“, „Täitsa lõpp“ jne, mitmetes seriaalides nagu „Kättemaksukontor“, „Kodu keset linna“ jne ja mitmetes telesaadetes nagu „OP“, „Reporter“ jne.  

## Tunnustus

; Eesti Muusikaauhinnad
* 2019 – Revals „Revals“, aasta rokkalbum
* 2019 – Revals „Revals“, aasta ansambel
* 2018 – Revals „Jumal elab pealinnas“, aasta debüütalbum
* 2010 – HND „Päikesepilkajad“, rahva lemmik 

## Diskograafia

* Wiiralt "Mees su mäng on mängitud" (2024)
* Wiiralt "Tõde ja õigus" (2024)
* Wiiralt "Live" (2021)
*Wiiralt „Lill on iga inime“ (2020)
* Wiiralt „Tulivesi“ (2020)
* Tõnu Timm „Tõun“ (2019)
* Revals „Revals“ (2018)
* Revals „Kirjad ääremaalt“ (2018)
* Revals „Jumal elab pealinnas“ (2017)
* Dead Furies „No Talkin’ All Action“ (2017)
* Pärl „Pärl“ (2017)
* Trench Art – Tribute to Loits (2016)
* Tanel Padar & The Sun „Veidi valjem kui vaikus III“
* Tanel Padar & The Sun „Ma näen sind“ (2015)
* Tallinn Daggers „Feed your head“ (2015)
* Revolver „II“ (2015)
* Revolver „I“ (2014)
* Triin Niitoja & John4 „Värvid“ (2014)
* Võtke istet, Vanamutt – Tribute to J.M.K.E (2013) 
* HND „Akustiline“ (2012)
* Brides in Bloom „Bad & Beautiful“ (2011)
* HND „Päikesepilkajad“ (2009)
* HND „Aivaravai“ (2008)
* HND „Paturaamat“ (2007)
* Brides in Bloom „Love Criminal“ (2007)
* Brides in Bloom „No Excuses“ (2005)
* Press & Hendrik Sal-Saller „Päike ja Pärnu tüdrukud“ (2004)
Pariisi sündroom

**Pariisi sündroom** (prantsuse keeles *syndrome de Paris*, jaapani keeles パリ症候群 *pari shōkōgun*) on nii psühholoogiliselt kui ka füsioloogiliselt tajutav pettumustunne, mis võib ilmneda Pariisi külastanud inimesel.

Psühholoogilise stressi tekkimist võivad soodustada varasemad psüühika- ja käitumishäired ning kohapeal kogetav kurnatus, keele- ja kultuuribarjäär, koduigatsus või kultuurišokk. Sündroomiga võivad kaasneda ägedad luulud, hallutsinatsioonid, pearinglus, higistamine ja tagakiusamise tunne.

Tihti möönab kannataja, et Pariis ei olegi nii ilus, puhas ja külalislahke linn, kui ta seda eeldas või kuidas seda oli kujutatud ning ta ei soovi sinna enam kunagi naasta. Enamjaolt on kannatajateks rangete käitumisnormidega Jaapani turistid, kelle kodumaal on Prantsusmaa pealinn üle-romantiseeritud. Pariis olevat kurikuulus ka anglofoobia, ebaviisaka teeninduse, segadusse ajava ühistranspordi ja taskuvaraste poolest. Välisturisti võib häirida ka Magribist, Sahara-tagusest Aafrikast ning Vahemere-Euroopast, Vahemere idaosast ja Kaukaasiast pärinevate sisserändajate ja nende järeltulijate rohkus. Samuti on pariislastel komme korraldada linna halvavaid demonstratsioone, rääkimata sagenevatest terrorismijuhtumitest.

Sellepärast soovitavad mitmed riigid üle maailma oma kodanikel Pariisi reisimise ettenägelikult planeerida.

Näitena võib välja tuua, et maailma enim külastatavas muuseumis Louvre'is eksponeeritud Leonardo da Vinci maal "Mona Lisa" on mõõtmetelt kõigest 77 cm × 53 cm suurune ja seda lastakse külastajatel elavas järjekorras vaid umbes pool minutit silmitseda.

## Vaata ka
*Jeruusalemma sündroom
*Firenze sündroom
*India sündroom
*Eelarvamus 
*Stereotüüp

## Viited
Skywalkeri pere

**Skywalkeri pere** on väljamõeldud perekond Tähesõdade frantsiisis. Sarja väljamõeldud universumis esitletakse Skywalkereid kui vereliini, millel on Jõuga seotud tugevad loomupärased võimalused. Luke Skywalker, tema kaksikõde Printsess Leia ja nende isa Darth Vader on "Star Warsi" filmitriloogias kesksed tegelased.
Piipheina tee

**Piipheina tee** on tänav Tallinnas Pirita linnaosas Laiaküla asumis.

Piipheina tee on umbtänav, mis algab Laiaküla teelt. Tänava pikkus on umbes 200 meetrit ja see kulgeb enam-vähem paralleelselt Kloostrimetsa tee ja Põdrakanepi teega.

Piipheina tee sai nime 11. oktoobril 2017.

## Viited
Alla Kudlai

**Alla Kudlai** (23. november 1954 Losõnivka) on ukraina laulja. Ukraina rahvakunstnik (1997).
## Diskograafia
* Роксолана (1990)
* Красива жінка незаміжня (1995)
* Казковий полон (1996)
* Коханка (1998)
* Гуцулка Ксеня (1998)
* Колискова для коханого (2004)
* Спасибо за любовь (2005)
* Друзям (2007)
Rumeenia ungarlased

**Rumeenia ungarlased** (ungari keeles *romániai magyarok*, rumeenia keeles *maghiarii din România*) on 2011. aasta rahvaloenduse järgi Rumeenia suurim vähemusrahvus, riigis on 1 227 623 ungarlast, kes moodustavad riigi elanikkonnast 6,1%.

Suurem osa Rumeenia ungarlastest elab aladel, mis enne 1920. aasta Trianoni rahulepingut kuulusid Ungari kuningriigi koosseisu. Ungarlaste enamusega alasid Transilvaanias nimetatakse Székelymaaks, see koosneb Harghita ja Covasna ning osaliselt Mureși maakonnast. Rumeenias on kokku 41 maakonda, ungarlased moodustavad enamuse Harghita (85,21%) ja Covasna maakonnas (73,74%) ning märkimisväärse vähemuse Mureși (38,09%), Satu Mare (34,65%), Bihori (25,27%), Sălaji (23,35%) ja Cluji maakonnas (15,93%).

## Vaata ka
* Ungari rumeenlased
* Rumeenia linnade loend ungarlaste osakaalu järgi
* Rumeenia Kolde Liit
* Cluji ungari kultuuripäevad
* Transilvanism

## Viited

## Välislingid
* Cluji ungari teater, Transilvaania prestiižsemaid ungari teatreid (ungari keeles)
* Rumeenia Ungarlaste Demokraatlik Liit, suurima ungarlaste partei veebileht (ungari keeles)
Załuczne

**Załuczne** on küla Poolas Väike-Poola vojevoodkonnas Nowy Targi maakonnas Czarny Dunajeci vallas. Załuczne asub Slovakkia piirist umbes 9,5 km kaugusel, Nowy Targist umbes 15 km läänes ja Krakówist ligikaudu 64 km lõunas.

## Viited
Tulivesi (album)

**"Tulivesi"** on Eesti rokkansambli Wiiralt debüütalbum. Plaat ilmus 14. jaanuaril 2020. 

Plaadil segab bänd kokku rokk-, bluus- ja kantrimuusikat endi eestikeelsete tekstidega.

## Salvestus
Plaat on salvestatud vahemikus sügis 2019 kuni talv 2020 Kidrakuuris.

Plaadil teevad kaasa:

Wiiralt: Marta Arula, Vahur Krautman, Martin Saaremägi, Sander Nõmmistu, Mihkel Uba, Hans Kristjan Pikani, Siim Türnpuu. 

Lisamuusikutena teevad kaasa Merlin Purge vokaalil ja banjol, Taavi Lutsar ja Rainer Meinart trummidel, Ott Ramst bassil, Tõnu Timm dobrol, Üllar Priks klahvpillidel, Bert Järvet bassil, Brain Norralt ja Kristjan Põld taustalaulul.

Helipildi poolest otsib bänd oma kõla Nashville'ist. Mix ja master tulid Skyler Taylori käe alt.

## Taust
Vastandumaks Revalsi „Kirjutan romaani“ liiga kommertslikule kõlale ja tekstidele, võeti plaadil „Tulivesi“ ette tumedam suund rääkides alkoholismist, narkootikumidest, sõjast ja surmast. 

Plaati salvestades otsis bänd tasakaalu kahe laulja vahel, tihti salvestades ühe ja sama loo mõlema lauljaga, et teada saada, mis lugu kummalegi paremini sobib. 

Martin Saaremäe kohati prohvetlikult kõlav „Sel kevadel“ sai 2020. aasta kevade koroonapandeemia esimest lainet hästi kirjeldavaks looks. Tühjaks jäänud teatrid ja baarid ning vaikivad koolimajad sai reaalsuseks vaid mõni kuu pärast albumi ilmumist. Vahur Krautmani ja Aapo Ilvese „Hävita loodus“ võttis kõnekalt kokku Eesti metsadega toimuva. Eesti elu karmi reaalsust käsitlev „Isa ja poeg“ räägib loo alkoholismist. „Väga hea tüdruku väga halb näide“, millest sai bändi kontsertide hitt, katsub näidata, et head tüdrukud pole tehtud alati suhkrust ja jahust ja maasikavahust. Nimilugu „Tulivesi“ on bluusipõhine rokk, millesse on vürtsiks osavalt lisatud bandžo.

Plaadil on peidetud lugu, milleks on kõhedust tekitav versioon Singer Vingeri loost „Aino on ainus“. Seda lugu plaadi digiversioonil pole. 

Plaadi esitluskontserdid toimusid Tallinnas, Tartus, Pärnus ja Rakveres. Külalistena olid kaasas Henry Laks, Toomas Lunge, Alar Kriisa, Tommyboy ja Andrus Albrecht (Bonzo). Singlid „Tulivesi“ ja „Salaja“ võeti raadiotes avasüli vastu ja jõudsid ka edetabelite tippu. 

## Kujundus
Plaadi kujundas muusik, fotograaf ja videograaf Mihkel Uba. Plaat ilmus digisleeve kujul.

## ''Track listing''
Ungari Kodanike Partei (Rumeenia)

**Ungari Kodanike Partei** (ungari keeles *Magyar Polgári Párt*, rumeenia keeles *Partidul Civic Maghiar*) on Rumeenia ungarlaste vähemuse partei. Erakond asutati 2001. aastal **Ungari Kodanike Liidu** nime all ning registreeriti ametlikult 14. märtsil 2008. Ungari Kodanike Partei on alternatiiv riigi suurimale ungarlaste erakonnale, Rumeenia Ungarlaste Demokraatlikule Liidule.

## Viited
Preisimaa provints

**Preisimaa provints** (saksa: *Provinz Preußen*; poola: *Prowincja Prusy*; kašuubi: *Prowincjô Prësë*) oli Preisimaa provints aastatel 1829-1878. Preisimaa loodi Preisi kuningriigi provintsina 1829. aastal Ida-Preisimaa ja Lääne-Preisimaa provintsidest ning kaotati 1878. aastal, kui ühendamine tühistati.

Königsberg (nüüd Kaliningrad Venemaal) oli provintsi pealinn.

## Ajalugu

Preisimaa provints loodi 13. aprillil 1824 Preisi kuningriigi idapoolseima provintsina. Provints moodustati varemeksisteerinud Ida-Preisimaa ja Lääne-Preisimaa provintside liitmisel personaalunioonis ja 3. detsembrist 1829 reaalunioonis.

Preisimaa territoorium vastas laias laastus ajaloolisele Preisimaa piirkonnale, millest provints ja kuningriik oma nimed said ning mille Poola kuningriik alates 1466. aasta Thorni teise rahuga jaganud oli. Piirkond jagunes Hertsoglikuks Preisimaaks, mis oli Poola lään, ja Kuninglikuks Preisimaaks, mis oli Poola lahutamatu osa otsevalitsemise all. Hertsoglik Preisimaa sai 1618. aastal Brandenburg-Preisimaa osaks ja sai 1701. aastal pärast Friedrich I kuningaks kroonimist Preisi kuningriigiks. Pärast kroonimist kasutati mõistet "Preisimaa provints" Ida-Preisimaa tähistamiseks, et eristada endise hertsogkonna territooriumit suuremast kuningriigist. Kuninglik Preisimaa annekteeriti Rzeczpospolitast Preisi kuningriiki 1772. aastal Esimese Poola jagamisega, pannes kogu Preisimaa piirkonna Preisi võimu alla. Järgmisel aastal muutis Preisimaa endised Kuningliku Preisimaa ja Hertsogliku Preisimaa (sealhulgas Ermlandi) väikeste piirimuudatustega vastavalt Lääne-Preisimaa ja Ida-Preisimaa provintsideks.

1. aprillil 1878 jaotati Preisimaa provints tagasi Lääne-Preisimaa ja Ida-Preisimaa provintsideks.
Kabardi-tšerkessikeelne Vikipeedia

**Kabardi-tšerkessikeelne Vikipeedia** (Kabardi-tšerkessi keeles *Адыгэбзэ Уикипедиэ*) on Vikipeedia kabardi-tšerkessikeelne versioon.

Kabardi-tšerkessikeelne Vikipeediale pandi alus 2011. aastal.

Seal on  artiklit, millega see on artiklite arvult . keeleversioon.

## Viited

## Välislingid
*Kabardi-tšerkessikeelne Vikipeedia
FC Midtjylland

**FC Midtjylland** on Taani jalgpalliklubi, mis tegutseb Herningis ja Ikastis. See mängib riigi kõrgliigas Superligaen.

Klubi loodi 1999. aastal Ikast FS-i ja Herning Fremadi ühinemisel.

Midtjylland on tulnud hooaegadel 2014–15, 2017–18 ja 2019–20 Taani meistriks. 2019. aastal võideti Taani karikas. Hooajal 2015–16 osaleti esimest korda UEFA Euroopa Liiga alagrupiturniiril. Oma alagrupis saadi teine koht. Kolmekümnekahendikfinaalis kohtuti Manchester Unitediga, kellele kaotati kahe mängu kokkuvõttes tulemusega 3:6 (kodumäng võideti 2:1). Hooajal 2020–21 pääseti esimest korda UEFA Meistrite Liiga alagrupiturniirile, kus saadi kaks viiki ja neli kaotust.

## Praegune koosseis
*Seisuga 1. veebruar 2024*

## Saavutused
*Superligaen
****Võidud** (4): 2014–15, 2017–18, 2019–20, 2023/24
**Teised kohad (5): 2006–07, 2007–08, 2018–19, 2020–21, 2021–22, 2024.25
*Taani esiliiga
****Võidud** (1): 1999–2000
*Taani karikas
****Võidud** (2): 2018–19, 2021–22
**Teised kohad (4): 2002–03, 2004–05, 2009–10, 2010–11

## Eesti mängijad
* Urmas Rooba (2000–2002)

## Viited

## Välislingid
* Klubi koduleht
João Cancelo

**João Pedro Cavaco Cancelo** (sündinud 27. mail 1994 Barreiros) on Portugali jalgpallur, kes mängib  Hispaania kõrgliiga klubis FC Barcelona (laenul Inglise kõrgliiga klubist Manchester City) ja Portugali jalgpallikoondises. Ta mängib põhiliselt paremkaitsjana, kuid võib mängida ka parema äärepoolkaitsja või vasakkaitsjana.

Ta alustas klubikarjääri Lissaboni Benficas, mille noorteakadeemiaga liitus ta 2007. aastal. Hooajal 2012–13 debüteeris ta Benfica reservmeeskonnas Portugali esiliigas. Benfica põhimeeskonnas debüteeris ta 2014. aastal.

2014. aasta augustis läks ta laenule Hispaania kõrgliiga klubisse Valencia. 2015. aasta mais sõlmis ta klubiga püsiva lepingu. Hooajal 2017–2018 mängis ta laenul Itaalia kõrgliiga klubis Milano Internazionale.

2018. aasta juunis siirdus ta 40,4 miljoni euro eest Juventusesse, kellega ta sõlmis viieaastase lepingu. Hooajal 2018–19 tuli ta Juventusega Itaalia meistriks.

2019. aasta augustis siirdus ta Manchester Citysse, kellega ta sõlmis kuueaastase lepingu. Samal ajal siirdus tema asemele Manchester Cityst Juventusesse Danilo. Suvel 2023 siirdus ta laenule FC Barcelonasse.

2015. aastal võitis Cancelo Portugali kuni 21-aastaste koondisega omavanuste Euroopa meistrivõistlustel hõbemedali. Portugali jalgpallikoondises tegi ta debüüdi 26. augustil 2016 sõprusmängus Gibraltari vastu ja lõi selles mängus ka oma koondisekarjääri esimese värava.

## Saavutused
;Juventus
*Serie A: 2018–19
*Supercoppa Italiana: 2018
;Manchester City
*EFL Cup: 2019–20
*Premier League: 2020–21, 2021–22, 2022–23

## Viited

## Välislingid
Jalgpall 1980. aasta suveolümpiamängudel

**[[Jalgpall]] [[1980. aasta suveolümpiamängud]]el** oli olümpiamängude kavas 20. juulist 2. augustini. Võisteldi Nõukogude Liidus Moskvas. See oli 17. kord, kui jalgpall oli olümpiamängude programmis. Jalgpalliturniiril osales 16 rahvuskoondist, kes loositi neljaks nelja meeskonnaga alagrupiks, ning iga alagrupp mängis omavahel. Eelvooru alagrupiturniiri lõpus pääsesid iga alagrupi kaks parimat meeskonda väljalangemisturniirile, alustades veerandfinaalist ja jätkates poolfinaaliga. Poolfinaali võitjad mängisid hiljem finaalis ja kaotajad selgitasid pronksmedali saaja.

Seitse kvalifitseerunud riiki ei osalenud Ameerika Ühendriikide juhitud boikoteerimisel protestiks Nõukogude Liidu sissetungi vastu Afganistani.

Võistlustele järgnenud tehnilises aruandes teatas FIFA, et: "Võrreldes Jaapani 1979. aasta noorte maailmameistrivõistluste ja Argentinas toimunud 1978. aasta maailmameistrivõistluste finaalturniiriga, oli jalgpalli olümpiaturniiri üldiselt madalama kvaliteediga." 

## Võistluspaigad

## Tulemused

### Eelvoor

#### A-alagrupp

----

----

----

----

----

#### B-alagrupp

----

----

----

----

----

#### C-alagrupp

----

----

----

----

----

#### D-alagrupp

----

----

----

----

----

### Väljalangemismängud

#### Veeranfinaalid

----

----

----

#### Poolfinaalid

----

### 3. koha mäng

### Finaal

## Medalivõitjad

## Parimad väravalööjad

## Medalitabel

{| class="wikitable" style="text-align:center;"
|- bgcolor="#efefef"
! colspan=6|  Moskva 1980 
|-

## Vaata ka

*Jalgpall olümpiamängudel
Herbert Tamm

**Herbert Tamm** (3. aprill 1891 Tartu – jäi teadmata kadunuks septembris 1944 Tallinnas) oli eesti teatrikunstnik ja näitleja. 

Tamm oli Eesti Näitlejate Liidu liige aastast 1934. 

Õppis Tartus Hugo Treffneri gümnaasiumis, maalimist V. von Moritzi ja lavakujundust Aleksander Tuurandi juures. Alustas lavategevust 1908.aastal abijõuna Vanemuises., Oli 1914–15 Endla näitleja ja dekoraator, 1918–20 Vanemuise kooriliige ja 1920–24 dekoraator, 1924–27 Narva Teatri, 1927 Rändteatri, 1927–29 Ugala ja 1929–44 Tallinna Töölisteatri kunstnik. Teinud lavakujundusi ka juudi kultuuriseltsile Licht. 

## Tunnustus
*Eesti Näitlejate Liidu teenete kuldrinnamärk (1939). 

## Isiklikku
Herbert Tamm oli aastast 1913 abielus Anna-Maria Tammega. 

## Viited
Rúben Dias

**Rúben dos Santos Gato Alves Dias** (sündinud 14. mail 1997 Amadoras) on Portugali jalgpallur, kes mängib keskkaitsjana Inglismaa Premier League'i klubis Manchester City ja Portugali jalgpallikoondises.

Ta alustas klubikarjääri Lissaboni Benficas, mille noorteakadeemiaga liitus ta 2008. aastal. Hooajal 2015–16 debüteeris ta Benfica reservmeeskonnas Portugali esiliigas. Benfica põhimeeskonnas debüteeris Dias 16. septembril 2017 Portugali kõrgliigamängus Boavista vastu. Esimese värav lõi ta Benfica põhimeeskonnas sama aasta 29. detsembril liigakarikamängus Vitória de Setúbali vastu. Portugali kõrgliigas lõi ta esimese värava 3. veebruaril 2018 mängus Rio Ave vastu. Hooaja lõpus valiti Dias Portugali kõrgliiga hooaja parimaks noormängijaks. Hooajal 2018–19 tuli Dias Benfica Portugali meistriks. Hooajal 2019–20 valiti Dias Portugali kõrgliiga hooaja sümboolsesse koosseisu.

2020. aasta septembris siirdus ta 65 miljoni naelsterlingi eest Manchester Citysse, kellega sõlmis kuueaastase lepingu. Samal ajal siirdus vastupidises suunas Manchester Cityst Benficasse Nicolás Otamendi.

2017. aasta juunioride maailmameistrivõistlustel oli Dias Portugali kuni 20-aastaste koondise kapten. Portugal jõudis turniiril veerandfinaali. Portugali jalgpallikoondises tegi Dias debüüdi 28. mail 2018 sõprusmängus Tuneesia vastu. Seejärel valiti Dias sama aasta maailmameistrivõistlustel osalevasse Portugali koondisse, kuid turniiril ta üheski mängus väljakule ei pääsenud. Koondisekarjääri kaks esimest väravat lõi ta 17. novembril 2020 UEFA Rahvuste Liiga mängus Horvaatia vastu.

## Saavutused
;Benfica
*Primeira Liga: 2018–19
*Supertaça Cândido de Oliveira: 2019

## Viited

## Välislingid
İstanbuli Başakşehir

**'İstanbuli Başakşehir** (**İstanbul Başakşehir Futbol Kulübü**) on Türgi jalgpalliklubi, mis tegutseb Başakşehiri linnaosas İstanbulis. See mängib Türgi kõrgliigas Süper Lig.

Klubi asutati 1990. aastal nimega **İstanbul Büyükşehir Belediyespor**. Praegust nime kannab klubi alates hooajast 2014–2015.

Türgi kõrgliigas mängiti esimest korda hooajal 2007–2008. Hooajal 2013–2014 võideti Türgi esiliiga ja pääseti tagasi kõrgliigasse. Hooajal 2016–2017 saavutas Başakşehir Türgi kõrgliigas teise koha. Samuti jäädi teiseks hooajal 2018–2019, mil meistriks tulnud İstanbuli Galatasarayle kaotati vaid kahe punktiga. Hooajal 2019–2020 tuli Başakşehir Türgi meistriks, saades alles kuuendaks klubiks, mis on Türgi kõrgliiga võitnud. Türgi karikavõistlustel on jõutud kahel korral finaali (aastatel 2011 ja 2017), kuid mõlemal korral on seal kaotatud.
 
Hooajal 2015–2016 osales Başakşehir esimest korda UEFA Euroopa Liiga eelringis. Hooajal 2017–2018 jõuti esimest korda Euroopa Liiga alagrupiturniirile. Hooajal 2019–2020 jõuti Euroopa Liigas kuueteistkümne parema sekka, kus kaotati Taani klubile København. Hooajal 2020–2021 pääseti esimest korda UEFA Meistrite Liiga alagrupiturniirile.

Alates 2014. aastast on klubi kodustaadion olnud Başakşehiri Fatih Terimi staadion.

## Saavutused
*Süper Lig
****Võidud** (1): 2019–20
**Teised kohad: 2016–17, 2018–19
*1. Lig
****Võidud** (1): 2013–14
*2. Lig
****Võidud** (1): 1992–93, 1996–97
*Türkiye Kupası
**Teise kohad: 2010–11, 2016–17

## Viited

## Välislingid
* Koduleht
Seekelimaa

**Seekelimaa** (ungari keeles **Székelyföld**, rumeenia keeles **Ținutul Secuiesc** (või **Secuimea**), saksa keeles **Szeklerland**, ladina keeles **Terra Siculorum**) on ajalooline ja etnograafiline piirkond Rumeenias. Piirkonna suurim linn ja keskus on Târgu Mureș.

Seekelid on ungarlaste hõim, nad on ajalooliselt elanud Ida-Karpaadide orgudes ja küngastel, tänapäeva Rumeenia Harghita, Covasna ja Mureși maakonna aladel.

Algselt tähendas Seekelimaa Transilvaanias asunud autonoomset seekelite tooli. Seekelitel oli isevalitsus ning oma haldussüsteem, mis kestis keskajast 1870. aastateni. Seekelite ja kohalike sakside toolide privileegid kaotati ning asendati komitaatidega 1876. aastal.

Seekelimaa sai 1920. aastal Trianoni rahulepinguga koos Transilvaania ja Ungari Kuningriigi idapoolsete osadega Rumeenia Kuningriigi osaks. Augustis 1940 anti Viini diktaadi tulemusel Põhja-Transilvaania koos Seekelimaaga Natsi-Saksamaa kontrolli all olevale Ungarile. Põhja-Transilvaania läks 1944. aastal Nõukogude Liidu ja Rumeenia vägede kontrolli alla ning nimetati pärast teist maailmasõda sõlmitud Pariisi rahulepingutega Rumeenia Sotsialistliku Vabariigi koosseisu.

Madjarite autonoomse piirkonna nime all olid mõned Seekelimaa piirkonnad 8. septembrist 1952 kuni 16. veebruarini 1968 võrdlemisi autonoomsed. Liikumine autonoomia poole kestab Seekelimaal tänapäevalgi.

## Vaata ka
*Rumeenia ungarlased
*Madjarite autonoomne piirkond
*Târgu Mureși rahvuskokkupõrked
*Seekeli Rahvusnõukogu
*"Székely himnusz"
*Seekelimaa jalgpallikoondis

## Viited

## Välislingid
* Seekelite hümn
* Seekeli Rahvusnõukogu (rumeenia keeles)
* Covasna ja Harghita maakonna elanikkond. Mitmerahvuselise kooseksisteerimise aspektid (inglise keeles)
* Kézdi.Infó digitaalne kogukonnateenus (ungari keeles)
Levila.ee

**Levila** (*levila.ee*) on 2019. aasta lõpus asutatud meediakanal, mille eesmärk on avaldada põhjalikke lugusid Eesti elust inimestele nii pealinnas kui ka väljaspool seda. 

Levila juht on Daniel Vaarik, Levila käivitamisse on investeerinud Taavet Hinrikus, Ahti Heinla ja Sten Tamkivi.

## Tunnustus
* 2021 – Mondo kaevamishark keskkonna ja inimõiguste teemade põhjaliku kajastamise eest
* 2022 – Selge sõnumi edendaja. Eesti Keele Instituudilt: "2022. aasta selge sõnumi edendaja on meedialabor Levila, mis on kvaliteetne, selge ja juurdepääsetav aeglane ajakirjandus. Levila räägib lugusid Eestist ja Eesti inimestele: loodusest, julgeolekust, vaimsest tervisest, hakkamasaamisest, õppimisest jm. Hea Levila lugu on jutustatud lihtsalt ja haaravalt. Et seda saaks lugeda, vaadata või kuulata võimalikult paljud inimesed, alates keskkooliõpilastest ja lõpetades vanaemadega."

## Viited

## Välislingid
* Levila avaleht
* Levila Facebookis
* Levila Instagramis